इंदौर। बिहार के मुजफ्फरपुर और यूपी के देवरिया के शेल्टर होम कांड के बाद प्रदेश की आर्थिक राजधानी भोपाल में भी ऐसा ही कांड उजागर हुआ है। आरोप है कि भोपाल के एक शेल्टर होम के संचालक अश्विनी शर्मा पर लगा है, जो मूकबधिर लड़कियों से दुष्कर्म और छेड़छाड़ की घटना को पिछले कुछ सालों से अंजाम दे रहा था। इस पूरे मामले का खुलासा तब हुआ जब पीड़ित लड़कियां इंदौर के साइन लेंग्वेज एक्सपर्ट ज्ञानेंद्र पुरोहित और मोनिका पुराहित के पास पहुंची।
दरअसल, धार की रहने वाली 4 लड़कियां जो बोल सुन नहीं सकती हैं। लेकिन साइन लैंग्वेज में ही अपनी सारी बातें करती हैं। 2016 में वे भोपाल आईटीआई का कोर्स करने गई थीं यहां वो अवधपुरी में शासकीय अनुदान प्राप्त अश्विनी शर्मा के हॉस्टल में रहती थीं। लेकिन अश्विनी शर्मा चारों लड़कियों को अपने घर ले गया। इनमें 2 सगी बहनें हैं। हाल ही में जब वे अपना आईटीआई का कोर्स खत्म कर वापस अपने घर आई तो उसके बाद वे कॉउंसलिंग के लिए पुरोहित दंपत्ति से मिलीं।
जिसमें उन्होंने ये बताया कि भोपाल में शेल्टर होम के मालिक अश्विनी शर्मा उनके साथ गलत हरकत थे। लेकिन वहां एक लड़की और भी है जिसके साथ कई दिनों से दुष्कर्म हो रहा है। इस मामले से पुरोहित दंपत्ती ने भोपाल डीआईजी और धार एसपी को अवगत करवाया गया। जिसके बाद रेप पीड़िता को बहाने से 8 अगस्त को भोपाल से बुलाया गया जब उससे बात की गई तो उसने खुलकर सब बता दिया कि उसके साथ दुष्कर्म हुआ है।
इसी आधार पर मामला दर्ज कर भोपाल पुलिस ने अश्विनी शर्मा को भी गिरफ्तार किया है। जानकारी के मुताबिक अश्विनी शर्मा की पहचान के लिए भोपाल पुलिस उसे धार लेकर पहुंची थी। जहाँ पीड़िता ने आरोपी कि पहचान कर ली गई है। साथ ही धार की ही अन्य 2 लड़कियाँ ने भी उनके साथ छेड़छाड़ की शिकायत पर पुलिस में शिकायत दर्ज कराई है। इसमें से एक शिकायत इंदौर के हीरा नगर थाना में शुन्य पर कायमी कर आगे की कार्रवाई के लिए भोपाल पुलिस को भेजी गई है। साइन लेग्वेज एक्सपर्ट मोनिका पुरोहित ने मामले का खुलासा करने में अहम भूमिका निभाई।